റസാഖ് കോട്ടക്കൽ

കേരളത്തിലെ ശ്രദ്ധേയനായ ഒരു നിശ്ചലചിത്ര ഛായാഗ്രാഹകൻ (ഫോട്ടോഗ്രാഫർ) ആയിരുന്നു റസാഖ് കോട്ടക്കൽ. റസാഖിന്റെ മലയാള സാഹിത്യകാരന്മാരുടെ ഫോട്ടോകൾ പ്രശസ്തങ്ങളാണ്.Of photographs not bound by time frames- The Hindu online 2018 ഏപ്രിൽ 10മാങ്ങാട് രത്നാകരൻ -ഏഷ്യാനെറ്റ് യാത്ര എപ്പിസോഡ്-24 മെയ്-2015 ജുലൈ 19 ജോഷി ജോസഫിന്റെ ഡോക്യുമെന്ററികൾക്ക് ഛായാഗ്രഹണവും നിർവഹിച്ചിട്ടുണ്ട്. അടൂർ സിനിമകളുടെ നിശ്ചല ഛായാഗ്രഹകനായും അദ്ദേഹം പ്രവർത്തിച്ചിട്ടുണ്ട്. 2014 ഏപ്രിൽ 9 ന് മരണമടഞ്ഞു.
 ജീവിതരേഖ 
വയനാട്ടിൽ ജനിച്ചു വളർന്ന റസാഖ് കോട്ടയ്ക്കൽ ആദ്യ കാലത്ത് കഥകൾ എഴുതിയിരുന്നു. മുംബൈയിൽ ഗുജറാത്തി സേട്ടുവിന്റെ അസിസ്റ്റന്റായി ജോലി നോക്കി. മലപ്പുറം ജില്ലയിലെ കോട്ടക്കലിൽ ക്ലിന്റ് എന്ന പേരിൽ ഒരു സ്റ്റുഡിയോ അദ്ദേഹത്തിനു സ്വന്തമായി ഉണ്ടായിരുന്നു. അങ്ങനെയാണ് പേരിനോടൊപ്പം കോട്ടക്കൽ എന്ന് ചേർക്കപ്പെട്ടത്. വേൾഡ് പീസ് മൂവ്മെൻറിന്റെ അംഗമായി അമേരിക്ക-ഇറാഖ് യുദ്ധ സമയത്ത് ഇറാഖിൽ പോയി. ജോഷി ജോസഫിന്റെ ‘സ്റ്റാറ്റസ്കോ’, 'വൺ ഡേ ഫ്രം എ ഹാങ്മാൻസ് ലൈഫ് ' എന്നീ ഡോക്യുമെന്ററികളുടെ ഛായാഗ്രഹണവും  നിർവഹിച്ചു. ഇതിൽ വൺ ഡേ ഫ്രം എ ഹാങ്മാൻസ് ലൈഫ് എന്ന ഡോക്യുമെന്ററി പശ്ചിമ ബംഗാളിൽ നിരോധിക്കപ്പെടുകയുണ്ടായി.

 അവലംബം 

 പുറം കണ്ണികൾ 
 റസാഖ് കോട്ടക്കൽ അപൂർവ്വ ദൃശ്യ സഞ്ചാരി 

വർഗ്ഗം:കേരളത്തിലെ നിശ്ചലചിത്ര ഛായാഗ്രാഹകർ
വർഗ്ഗം:വയനാട് ജില്ലയിൽ ജനിച്ചവർ